एक साल की समय सीमा, ढाई साल में भी नहीं बने ट्रेविस शेड
14 ग्राम पंचायतों में से 6 में ही बन पाए शेड
भास्कर संवाददाता | जावर
राष्ट्रीय कृषि विकास योजना के तहत पशुओं के उपचार के लिए ट्रेविस शेड बनने थे, लेकिन इनमें से आधे ही बन सके हैं। मप्र सरकार ने राष्ट्रीय कृषि विकास योजना के तहत ढाई साल पहले आष्टा ब्लाक की 14 ग्राम पंचायतों का चयन कर ग्राम पंचायत स्तर पर पशुओं के उपचार के लिए ट्रेविस शेड निर्माण करवाने के लिए राशि स्वीकृत की थी, लेकिन अभी तक 6 ही पंचायतों में इसका निर्माण हो पाया है। जबकि इसे बनाने के लिए एक साल की समय सीमा तय की गई थी। इसके बाद भी संबंधित विभाग योजना संचालित करने में लापरवाही बरतता रहा।
14 पंचायतों का हुआ था चयन
सरकार ने पशुओं का इलाज गांव में ही हो इसके लिए ट्रेविस शेड योजना शुरू की थी। इसके लिए ब्लाक की 14 पंचायतों का चयन किया था। इसमें पशुओं के इलाज के लिए शेड बनाए जाने थे। इसके अलावा नीचे सीमेंट, कांक्रीट टीन शेड तथा एक ग्राम पंचायत में ट्रेविस शेड के लिए 32 हजार 591 रुपए स्वीकृत किए थे। यह कार्य पशु चिकित्सालय व जनपद पंचायत के मार्ग दर्शन में होना था। करमन खेड़ी के सुरेंद्र सिंह ने बताया कि हमारे गांव में तो ट्रेविस शेड का निर्माण हो गया है। बाकी पंचायतों में नहीं हुआ है।
ढाई साल में नहीं बने ट्रेविस शेड।
इन गांवों में बनना थे
विकासखंड के गांव खजूरिया कासम, झरखेड़ी, बमूलिया रायमल, बापचा बरामद, खजुरिया, बड़घाटी, करमन खेड़ी, मुरावर, भीलखेड़ी सड़क, भंवरी कला, डाबरी, चाचरसी, अमला मज्जू, ग्वाली आदि गांवों में ट्रेविस शेड बनना थे।
इन गांवों में बने
ब्लाक की 6 ग्राम पंचायत में ही ट्रेविस शेड बने हैं। इनमें खजुरिया कासम, करमन खेड़ी, भील खेड़ी सड़क, ग्वाली, अमला मज्जू शामिल हैं।
जनपद सीईओ से करेंगे चर्चा
विकासखंड की 14 ग्राम पंचायत में शेड बनना थे, लेकिन अभी तक मात्र 6 पंचायतों में ही बन पाए हैं। इसके अलावा अन्य जगहों पर क्यों नहीं बनाए गए हैं। इस बारे में जनपद सीईओ से चर्चा करेंगे। डॉ. एके गर्ग, पशु चिकित्सा अधिकारी
hin_Deva hin_Deva mar_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva